Rozdiely medzi týmito šnekovými odšťavovačmi ani zďaleka nie sú také výrazné, hoci na pohľad je ich konštrukcia pomerne odlišná. A to je práve jeden z najväčších rozdielov, „slimák“ – šnekový mechnizmus je umiestnený v odlišnej polohe. Oba odšťavovače sa vyznačujú totožnou výkonnosťou, počtom otáčok, nelíšia sa výraznejšie ani vo výťažnosti a efektivite odšťavovania. Predsa len, profesionálne odšťavovače využívajú vertikálny systém odšťavovania. Ten je o niečo efektívnejší a poradí si lepšie aj s niektorými druhmi potravín – kôstkové ovocie, malvice, čučoriedky, maliny, černice a iné bobuľoviny. Záleží aj na tom, čo budete častejšie odšťavovať. Horizontálne šnekové odšťavovače sú zasa lepšie na bylinky, listovú či koreňovú zeleninu. Ak by sme mali rozhodnúť, horizontálne šnekové odšťavovače sú mierne lepšie z hľadiska efektivity práce a možností využitia. Sú zároveň aj menej náročné na čistenie a skladovanie.